b'\n_START_ARTICLE_\nIncralac\n_START_PARAGRAPH_\nIncralac -  poseban patentirani lak za bakar i slitine. Razvijen je oko 1965. kao  dio istra\xc5\xbeiva\xc4\x8dkog  programa koji je  provela International Copper Research Association (INCRA).  Po sastavu Paraloid B 44 otopljen u toluenu, uz dodatak plastifikatora ( epoksidizirano sojino ulje ) te benzotriazola - korozionog inhibitora za bakar i slitine. Dugo se koristi za za\xc5\xa1titu bron\xc4\x8danih skulptura, sam ili u kombinaciji sa slojem voska. Trajnost prevlake u vanjskim uvjetima do 2 godine (5 po proizvo\xc4\x91a\xc4\x8du). Danas je u prodaji i vodom razrjediva verzija.'